Document ID: 32004D0359

Odločba Komisije
z dne 13. aprila 2004
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi, glede Romunije in Zimbabveja
(notificirano pod dokumentarno številko K(2004) 1304)
(Besedilo velja za EGP)
(2004/359/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav za vmesno obdobje, iz katerih države članice lahko uvažajo nekatere proizvode živalskega izvora, ribiške proizvode ali žive školjke [1], in zlasti člena 2 Odločbe,
ob upoštevanju naslednjega:
(1) Odločba Komisije 97/296/ES z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudi [2], navaja države in ozemlja, iz katerih je dovoljen uvoz ribiških proizvodov za prehrano ljudi. Del I Priloge k tej odločbi navaja države in ozemlja, zajeta s posebno odločbo na podlagi Direktive Sveta 91/493/EGS z dne 22. julija o zdravstvenih pogojih za proizvodnjo in dajanje ribiških proizvodov na trg [3], del II navedene priloge pa navaja države in ozemlja, ki izpolnjujejo pogoje, določene v členu 2(2) Odločbe 95/408/ES.
(2) Odločbi Komisije 2004/361/ES [4] in 2004/360/ES [5]določata posebne uvozne pogoje za ribiške proizvode s poreklom iz Romunije in Zimbabveja. Ti državi je torej treba vključiti v seznam v delu I Priloge k Odločbi 97/296/ES. Zaradi jasnosti je treba zadevne sezname v celoti nadomestiti.
(3) Odločbo 97/296/ES je torej treba ustrezno spremeniti.
(4) Ta odločba se uporablja od istega dne kakor odločbi 2004/361/ES in 2004/360/ES glede uvoza ribiških proizvodov iz Romunije in Zimbabveja.
(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom v Prilogi k tej odločbi.
Člen 2
Ta odločba se uporablja od 4. junija 2004.
Člen 3
Ta odločba je naslovljena na države članice.
V Bruslju, 13. aprila 2004

Labels: 5
0
3
6
18